Dís hoe sterk jou SA paspoort is | SARIE
FOTO Unsplash / Darius Sankowski	1 Februarie 2017
Dís hoe sterk jou SA paspoort is	deur SARIE.com-span
Eers die sterkste paspoort ter wêreld: die Duitse een. As jy 'n Duitser is, kan jy 158 uit die 196 lande in die wêreld sonder 'n visum besoek. Dít is volgens die internasionale finansiële raadgewer Arton Capital se paspoortindeks, wat jaarliks inligting uitreik oor lande se paspoorte. In tweede plek is Singapoer en Swede met 157 lande elk. Lande soos Frankryk, die Verenigde Koninkryk en Amerika is derde met 156. Heel laaste is Afghanistan met 23.
Suid-Afrika lê 48ste op die ranglys met 90 lande wat jy sonder 'n visum kan besoek. Van hierdie lande is Argentinië, die Bahama-eilande, Singapoer, Lesotho, Gaboen, Suid-Korea, Brasilië, Botswana, Ierland, Kenia, Hongkong, Israel, Zambië, Colombië, Namibië en Thailand.
Vir die volledige lys klik hier.
En ander Afrika-lande? Die eilandgroepe Seychelle (25ste) en Mauritius (32ste) lê bo ons met onderskeidelik 126 en 118 lande. Ons buurland Botswana beklee die 59ste posisie met 69 lande en Namibië is 63ste met 64 lande.
Ons is opgewonde oor . . . Lynelle Kenned!
Dís die redes waarom SA'ners skei
Interessante nuusbrokkies van oor die wêreld heen vir geselsies by die werk, die haarsalon of op daardie eerste afspraak … Misdaad in SA Goeie nuus! Volgens Statistieke SA se misdaadslagofferverslag het die misdaadsyfer afgeneem. Maar hoewel die syfer sedert 2011 afgeneem het, …